Tanuláselmélet
	Tantárgy neve: Tanuláselmélet
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” 50-50%kredit%)

	A tanóra típusa: előadás és óraszáma: heti 2 óra/félév a I. félévben 26 óra
nyelve: magyar
Az adott ismeret átadásában alkalmazandó további módok, jellemzők: folyamatos konzultáció, előadás

	A számonkérés módja: kollokvium
Az ismeretellenőrzésben alkalmazandó további (sajátos) módok: prezentációk, gyakorlatok, kérdőívek

	A tantárgy tantervi helye (hányadik félév): 1. félév

	Előtanulmányi feltételek: nincs

	Tantárgy-leírás: az elsajátítandó ismeretanyag tömör, ugyanakkor informáló leírása

	A tanári tevékenység fókusza a tanulási folyamatok támogatása, ehhez elkerülhetetlenül szükséges a tanulásra vonatkozó ismeretek áttekintése. A kurzus célja tanuláselméletek különböző szempontú áttekintése (történeti, biológiai, antropológiai, pszichológiai, filozófiai szociológiai, pedagógiai, információ- és kommunikációelméleti, technikai megközelítésekben) valamint a tanulást támogató eszközök megismerése. A kurzus a neveléselméleti, neveléstörténeti és a szakmódszertani diszciplínák tematikáját támogatja és egészíti ki.

A tanuláselméleteket történeti áttekintése ókortól napjainkig. A tanulás tartalmaira vonatkozó elméletek áttekintése. Az intézményes és azon kívüli tanulás elméleti háttere: a köznevelési kontextustól az élethosszig tartó tanulással járó változások koncepcionális hátteréig. 

A kurzus előadásai során tárgyalt főbb témakörök:

A tanulás és a (rövid, közép és hosszú távú) memória működési mechanizmusai

Az evolúciós (pl. humánetológiai) tanuláselméleti megközelítés (Pl. a tanulás, mint alkalmazkodás)

Az intézményes és intézményen kívüli egyéni és csoportos tanulás jellemzői és lehetőségei

Az önszabályozott tanulás, a támogatott önképzés elméletei

Aktív tanulás, ismeret és gyakorlatszerzés sajátosságai, elméletei.
Horizontális tanulás és tudásmegosztás

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Peter Bednorz, Martin Schuster (2006): Bevezetés a tanulás lélektanába

Paul Ginnis (2018): Tanítási és tanulási receptkönyv

D. Molnár Éva (2013): Tudatos fejlődés

Michael Fullan (2008): Változás és változtatás I.,II.,III.
Gordon, Thomas (2010): T.E.T. A tanári hatékonyság fejlesztése.  Gordon Kiadó Magyarország, Balatonendréd

	Azoknak az előírt szakmai kompetenciáknak, kompetencia-elemeknek a felsorolása, amelyek kialakításához a tantárgy jellemzően, érdemben hozzájárul

	a) tudása

· Ismerje a tanulás motivációs bázisát.

· Ismerje fel saját tanulási stratégiáit.
· Ismerje a tanuláselméleteket.

· Legyen tájékozott a tanulás pszichológiai és pedagógiai hátterében.

· Legyen rálátása a tudásmegosztás és tudásmenedzsment alapvető mechanizmusaira.

b) képességei

- Legyen képes kapcsolatot teremteni a módszertan és a tanuláselméletek között.

- Legyen képes alkalmazni a tanulást támogató eszközöket 

- Legyen képes kreatívan használni a tanulás támogató értékelés eszközrendszerét.
- Legyen képes metakognitív képességei fejlesztésére

c) attitűd

  Tanulás folyamataihoz pozitív hozzállás.

d) autonómia, felelősség

- kérdéseket tesz fel, reflektíven reagál és önállóan készít tanulástámogató értékelési eszközöket

	Tantárgy felelőse: Simon Tünde PhD

	Tantárgy oktatásába bevont oktató(k): Orosz Csaba DLA, Simon Tünde PhD

	A tantárgy rövidített címe:

	Tantárgykódja: MTN-TAN

	Felelős tanszéke: Tanárképző Tanszék

	Képzési idő szemeszterekben: 1 szemeszter

	Tanórák száma összesen: 28 óra

	Tanulmányi követelmények: A hallgató feladata beszámolni a tanult ismeretekről, és alkalmazza azokat tanításai gyakorlata során, ami megjelenik a portfóliójában.

	Oktatási módszerek: előadás korrektúra

	Javasolt tanulási módszerek: önálló kutatómunka, prezentáció, reflektív kérdőívek, tanulást támogató eszközök

	A hallgató egyéni munkával megoldandó feladatainak száma: 

	Felhasználható fontosabb technikai és egyéb segédeszközök: projektor

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): korlátozott:40 fő

